आखिर कुम्हार के परंपरागत पेशे में क्या बदलाव किए मनसुखभाई ने कि उन्हें इस स्तर पर तारीफ मिली? बचपन से ही मिट्टी के बर्तन देखते और खेलते आए मनसुख भाई कहते हैं “मैं हमेशा सोचता था कि इस पुश्तैनी कारोबार को कैसे बरकरार रखा जाए। फिर हमने तय किया किया कि कारोबार को समय के साथ परिवर्तित करना होगा। मिट्टी के बर्तन बनाने वाले परिवार की पहले बहुत पूछ होती थी। घर में कोई भी आयोजन हो, लोग हमारे घर की ओर दौड़े चले आते थे लेकिन बाजारवाद की वजह से अपनी साख पर बट्टा लगता नजर आ रहा था, इसलिए मैंने तय किया कि अपना पुश्तैनी कारोबार भी जिंदा रखूंगा और मिट्टी की खुशबू भी, बस उसमें थोड़ा परिवर्तन करने की सोची। यानी इस कारोबार को मार्डनाइज रंग में रंगने की कोशिश की। वैज्ञानिक तरीके से मिट्टी की नई नई चीजें विकसित की। इसके बाद तो यह कारोबार फर्राटे मारने लगा।”